钦定古今图书集成/明伦汇编/官常典/第074卷 > 丰城侯泰
## 钦定古今图书集成/明伦汇编/官常典/第074卷 > 丰城侯泰

按《南史梁鄱阳忠烈王传》，“忠烈王恢子泰，字世怡，封
丰城侯，历位中书舍人，倾竭财产，以事时要。超为谯
州刺史。江北人情犷彊，前后刺史并绥抚之。泰至州，
便遍发人丁，使担腰舆扇伞等物，不限士庶耻为之
者，重加杖责，多输财者，即放免之。于是人皆思乱。及
侯景至，人无战心，乃先覆败。”